ด้วยวันที่ 14 พฤศจิกายน 2565 ตรงกับวันคล้ายวันพระราชสมภพสมเด็จพระเจ้าชาลส์ที่ 3 แห่งสหราชอาณาจักร พระบาทสมเด็จพระเจ้าอยู่หัว ทรงพระกรุณาโปรดเกล้าฯให้ส่งข้อความพระราชสาส์นถวายพระพรชัยมงคลไปยังสมเด็จพระเจ้าชาลส์ที่ 3 แห่งสหราชอาณาจักร  ในโอกาสอันเป็นมงคลแห่งวันคล้ายวันพระราชสมภพของฝ่าพระบาท หม่อมฉันขอถวายพระพรชัยมงคลและความปรารถนาดีด้วยใจจริง เพื่อฝ่าพระบาททรงมีพระพลานามัยสมบูรณ์และทรงพระเกษมสำราญ ทั้งเพื่อความเจริญก้าวหน้าของประชาชนและความวัฒนาถาวรยิ่งขึ้นของสหราชอาณาจักร  หม่อมฉันเชื่อมั่นเป็นอย่างยิ่งว่า ด้วยการนำและการสนับสนุนของฝ่าพระบาท ไมตรีจิตมิตรภาพที่ใกล้ชิดอันเกิดจากความผูกพันอันแน่นแฟ้นและเข้มแข็งที่มีมาโดยตลอด ระหว่างสหราชอาณาจักรและประเทศไทย จะส่งเสริมความร่วมมือและความเป็นหุ้นส่วนในทุกๆ ด้าน ของทั้งสองฝ่ายให้พัฒนาเพิ่มพูนยิ่งขึ้นไป  (พระปรมาภิไธย) มหาวชิราลงกรณ พระวชิรเกล้าเจ้าอยู่หัว
สมเด็จพระเจ้าชาลส์ที่ 3 แห่งสหราชอาณาจักร สมเด็จพระเจ้าชาลส์ที่ 3 แห่งสหราชอาณาจักร ฝ่าพระบาท ฝ่าพระบาท ฝ่าพระบาท
พระบาทสมเด็จพระเจ้าอยู่หัว หม่อมฉัน หม่อมฉัน มหาวชิราลงกรณ พระวชิรเกล้าเจ้าอยู่หัว